ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ΤΕΥΧΟΣ ΤΕΤΑΡΤΟ Αρ. Φύλλου 451 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 221 τ.μ. στη θέση 
«Μαγουλέζα» Δήμου Άνω Λιοσίων . 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στην θέση «Καμαρωτή» Κοινότητας 
Λιθακιάς Ζακύνθου. 2 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων 
που άπαλλοτριώθηκαν για την κατασκευή της οδού 
Πατρών - Τριπόλεως από Πάτρα μέχρι Ίσωμα στη 
χ.θ. 0+21 β του 3ου τμήματος Προφήτης Ηλίας Καλ¬ 
λιθέας - Βασιλικό (χ.θ. Ο ± 000 έως χ.θ. 

4 ± 082). 3 

ΠΟΛΕΟΔΟΜΙΑ 

ΑΠΟΦΑΣΕΙΣ 


Τροποποίηση του εγκεκριμένου ρυμοτομικού σχεδίου 
του Δήμου Αθηναίων στις «Τρείς Γέφυρες» (περιοχή 
92) με κατάργηση της πρασιάς του Ο.Τ. 205 επί της 

οδού Βερίτη (πρώην Σταθάτου). 4 

Εφαρμογή των διαγραμμάτων κάλυψης και ΟΤ 174 - 
159-158-175-189-183-188-182-171-155- 
154 - 172 - 138 - 153 - 179 - 137. 5 


. ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2807/91 (1) 

Κήρυξη ως αναδασωτέας εκτάσεως 221 τ.μ. στη θέση 
«Μαγουλέζα» Δήμου Άνω Λιοσίων 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του Ν. 3200/55 «περί Διοικητικής Απο- 

κεντρώσεως», όπως αυτές τροποποιήθηκαν μεταγενέ¬ 
στερα με το ΝΔ 532/70. 

2) Τις διατάξεις του Ν.Δ. 1147/1972 «περί Διοικήσεως 
μείζονος Πρωτευούσης» σε συνδυασμό με τις όμοιες του 
711/72 Β.Δ. 

3) Τις διατάξεις της παρ. 3 του άρθρου 117 του Συντάγ¬ 
ματος. 

4) Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1 

β) Του άρθρου 38 παρ. 1 

5) Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδα¬ 
σωτέες εκτάσεις. 

β) 182447/3049/24.9.80 

6) Την αριθ. 4090/28.9.91 πρόταση του Δασαρχείου 
Πάρνηθος σχετικά με την κήρυξη ως αναδασωτέας της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού διακοσίων είκοσι ενός (221) τετραγωνικών μέ¬ 
τρων, στην θέση «Μαγουλέζα» περιφέρειας Δήμου Άνω 
Λιοσίων Ν. Αττικής, με σκοπό την επαναδημιουργία της 
δασικής βλαστήσεως και τη διατήρηση του χαρακτήρα της 
δασικής εκτάσεως της οποίας η δασική βλάστηση που 
αποτελείτο από χορτολιβαδική βλάστηση καταστράφηκε 
με παράνομη εκχέρσωση και ανέγερση αυθαιρέτου κατα¬ 
σκευής από τσιμεντόλιθους διαστάσεων 8,5μχ7μ κατά 
μήνα Αύγουστο έως Σεπτέμβριο 1990 και προσδιορίζεται 
από τα στοιχεία: Η- θ-1 - Δ - Ε - Κ - Η, όπως (ραίνονται στο 
συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 1 Απριλίου 1993 

Ο Νομάρχης 
ΕΥΑΓ.ΧΑΡΑΛΑΜΠΙΔΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 342 (2) 

Καθορισμός των ορίων του αιγιαλού και δημιουργία ζώνης 
παραλίας στην θέση «Καμαρωτή» Κοινότητας Λιθακιάς 
Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1) Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας» όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2) Τις διατάξεις της παραγράφου 9 του άρθρου 1 του 
Κεφαλαίου Β' της 208/181/26.4.1982 (ΦΕΚ 214/ 
26.4.1982 τεύχος Β') κοινής απόφασης των Υπουργών 
Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών». 

3) Την από 6.5.1992 έκθεση της επιτροπής καθορι¬ 
σμού των ορίων του αιγιαλού και παραλίας που καθόρισε 
τα όρια του αιγιαλού και της παραλίας στην περιοχή «Κα¬ 
μαρωτή» κοινότητας Λιθακιάς και το από Μάρτιο του 1992 
με κλίμακα 1:500 τοπογραφικό διάγραμμα του Ιωάννη 
Ασβεστόπουλου τοπογράφου μηχανικού που θεωρήθηκε 
την 6.5.1992 από την Διεύθυνση Τεχνικών Υπηρεσιών της 
Νομαρχίας Ζακύνθπυ και συνοδεύει την έκθεση της προ- 
αναφερόμενης Επιτροπής. 

4) Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/532/3.9.1992 έγγραφό 
του. 

5) Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκε- 
ντρώσεως» σε συνδυασμό με τις διατάξεις του από 
28.6.1955 Β. Δ/τος «περί εξαιρέσεως από της κατά το άρ¬ 
θρο 1 παραγρ. 1 και του Ν. 3200/1955 αρμοδιότητες των 
Νομαρχών αντικειμένων τινων αρμοδιότητας του Υπουρ¬ 
γού Οικονομικών του Β.Δ. 704/1970 και του άρθρου 1 πα¬ 
ράγραφος 5 του Π.Δ. 71/25.2.1984 σχετικά με τη μεταβί¬ 
βαση αρμοδιοτήτων του Υπουργού Οικονομικών στους 
Νομάρχες και στις Περιφερειακές Αρχές διανομαρχιακού 
επιπέδου, αποφασίζουμε: 

Επικυρώνουμε την από 21.2.1992 έκθεση της Επιτρο¬ 
πής καθορισμού των ορίων του αιγιαλού και παραλίας κα¬ 
θώς και το από Μάρτιο 1992 τοπογραφικό διάγραμμα που 
την συνοδεύει το οποίο συντάχθηκε από τον Ιωάννη Ασβε- 
στόπουλο τοπογράφο Μηχανικό με κλίμακα 1:500 και θε- 
ωρήθη την 6.5.1992 από την Διεύθυνση Τεχνικών Υπηρε¬ 
σιών της Νομαρχίας Ζακύνθου επί του οποίου η πιο πάνω 
Επιτροπή με κόκκινη γραμμή καθόρισε τα όρια του αιγια- 
λού στην θέση «Καμαρωτή» Κοινότητας Λιθακιάς και με 
κίτρινη γραμμή τα όρια της παραλίας στην ίδια θέση. 

2) Η παρούσα απόφαση μαζί με την έκθεση και το διά¬ 
γραμμα που προαναφέραμε να δημοσιευτούν στην Εφη¬ 
μερίδα της Κυβερνήσεως. 

Ζάκυνθος, 18 Νοεμβρίου 1992 

Ο Νομάρχης 
ΠΑΝΑΓΗΣ ΜΑΡΚΑΤΟΣ 


ΕΚΘΕΣΗ 

Καθορισμού ορίων αιγιαλού και παραλίας στην περιοχή 
«Καμαρωτή» κοινότητας Λιθακιάς Ζακύνθου. 

Στην περιοχή «Καμαρωτή» κοινότητας Λιθακιάς Ζακύν¬ 
θου σήμερα στις 6.5.92 οι κάτωθι υπογράφοντες: 

1) Εμμανουήλ Σάρδης πρ/νος κτηματικής υπηρεσίας 
Ζακύνθου 

2) Λούρμας Δημήτριος Δ/ντής Δ.Τ.Υ.Ν. Ζακύνθου και 

3) Λουκάκης Γεώργιος Λιμενάρχης Ζακύνθου. 
Αποτελούντες την κατά νόμο επιτροπή που συγκλή¬ 
θηκε με την 162/92 εντολή του προέδρου αυτής για τον 
καθορισμό των ορίων αιγιαλού και παραλίας στην περιοχή 
«Καμαρωτή» κοινότητας Λιθακιάς Ζακύνθου μεταβήκαμε 
εΛιτόπου και έχοντας υπ’ όψη τις διατάξεις του Α.Ν. 
2344/40 «περί αιγιαλού και παραλίας». 

Το από τον Μάρτιο 1992 τοπογραφικό διάγραμμα υπό 
κλίμακα 1:500 που έχει συνταχθεί από τον τοπογράφο μη¬ 
χανικό Ιωάννη Ασβεστόπουλο και ελέχθηκε επί τόπου για 
την ακρίβεια της αποτύπωσης στις 6.5.92 από τον πολι¬ 
τικό μηχανικό της Δ.Τ.Υ. Ν. Ζακύνθου Διονύσιο Κεφαλ- 
ληνό και θεωρήθη από τον Δ/ντή της Δ.Τ.Υ. Ν. Ζακύνθου 
και μέλος της Επιτροπής Δημήτριο Λούρμα πολιτικός μη¬ 
χανικός με ΑΒ, τα στοιχεία της διενεργηθεισης σήμερα 
αυτοψίας αφού λάβαμε υπόψη: 

1) την επαλήθευση των στοιχείων αυτών κατά την διε- 
νεργηθείσα σήμερα αυτοψία. 

2) Την φάση της συνεχόμενης προς στον αιγιαλό ξηρός 
και την εν γένει κατάσταση της περιοχής για την απρόσκο¬ 
πτη επικοινωνία από την θάλασσα προς την ξηρά και το 
αντίθετο και την δημιουργία δρόμου προσπέλασης και την 
αναγκαιότητα τοίχων αντιστήριξης, τοποθέτηση άμμου, 
προστασία από τους νοτιοανατολικούς και νοτιοδυτικούς 
ανέμους όπως απεικονίζονται στα τοπογραφικά που σας 
στέλνουμε και όλα τα σχετικά στοιχεία που έχει προσκομί¬ 
σει η ενδιαφερόμενη και σας τα στέλνουμε για να αποφαν- 
θείτε λόγω αρμοδιότητας για αυτά. 

Καθορίζουμε τις οριογραμμές του αιγιαλού και παρα¬ 
λίας στην περιοχή «Καμαρωτή» Κοινότητας Λιθακιάς Ζα¬ 
κύνθου ως εξής: 

Χαράζουμε επί του ανωτέρω τοπογραφικού διαγράμμα¬ 
τος τα όρια του αιγιαλού δι’ ερυθρός συνεχούς πολυγωνι¬ 
κής γραμμής (κόκκινης 1-2-3-.29-30-31 (φρύδια πρα¬ 

νούς). 

Χαράζουμε την οριογραμμή παραλίας δια κίτρινης συνε¬ 
χούς πολυγωνικής γραμμής 1' -2' - 3’.29 - 30' 31' σε 

απόσταση 10 μέτρα από την οριογραμμή αιγιαλού. 
Τρόπος εξασφάλισης των κορυφών των οριογραμμών: 

1. Έγινε εξάρτηση από το κρατικό δίκτυο συν/νων. 
(τριγ. 16 ράχη μπετόν 10 πανοκάμπι φ = 37*45’ λ = 

- 2*45'). 

2. Υψομετρική εξάρτηση από επιφ. στάθμης θαλάσσης 
=0.00' την 3.3.92. 

3. Ημερομηνία ταχύ αποτύπωσης 3.3.92. 

Οι αποστάσεις εξασφαλίσεως των κορυφών φαίνονται 
στο διάγραμμα. 

Η ΕΠΙΤΡΟΠΗ 
Ο Πρόεδρος 
ΕΜΜΑΝΟΗΛ ΣΑΡΔΗΣ 
Τα Μέλη 

1) ΔΗΜΗΤΡΙΟΣ ΛΟΥΡΜΑΣ 

2) ΛΟΥΚΑΚΗΣ ΓΕΩΡΓΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 1597 (3) 

Ανακοίνωση παρακατάθεσης αποζημίωσης ακινήτων που 
απαλλοτριώθηκαν για την κατασκευή της οδού Πατρών 
- Τριπόλεως από Πάτρα μέχρι Ίσωμα στη χ.θ. 0+216 
του 3ου τμήματος Προφήτης ΗλΙας Καλλιθέας - Βασι¬ 
λικό (χ.θ. 0 + 000 έως χ.θ. 4 ±082). 

Ο ΝΟΜΑΡΧΗΣ ΑΧΑΪΑΣ 

Σύμφωνα με τα άρθρα 7 και 8 του Ν.Δ. 797/71 «περί 
αναγκαστικών απαλ/σεων» γνωστοποιούμε: 

1) Σε όσους έχουν ή διεκδικούν δικαιώματα στο κτημα- 
τολογικό πίνακα που συντάχθηκε με την 10918/1139/ 
16.7.87 απόφαση για την απαλλοτρίωση των ακινήτων και 
υπερκειμένων του θέματος. 

2) Στους ενυπόθηκους δανειστές και τρίτους διεκδικη¬ 
τές των ιδιοκτησιών όπως περιγράφονται στον κτηματολο- 
γικό πίνακα με την αρ. 516/91 απόφαση του Εφετείου 
Πατρών με την οποία καθορίσθηκε η οριστική αποζημίωση 
των απαλ/ντων ακινήτων που έχει κατατεθεί στο Ταμείο 
Παρακαταθηκών και Δανείων. 

Σχετικό έχει εκδοθεί το με αρ. 11/11.3.93 γραμμάτιο 
συστάσεως παρακαταθήκης ποσού 1.385.108 δρχ. 

Η αποζημίωση θα αποδοθεί στα πρόσωπα που θα ανα- 
γνωρισθούν δικαιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
.της Κυβερνήσεως. 

Πάτρα, 20 Απριλίου 1993 
Ο Νομάρχης 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5986/80 (4) 

Τροποποίηση του εγκεκριμένου ρυμοτομικού σχεδίου του 

Δήμου Αθηναίων στις «Τρείς Γέφυρες» (περιοχή 92) με 

κατάργηση της πρασιάς του Ο.Τ. 205 επί της οδού Βε- 

ρίτη (πρώην Σταθάτου). 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α ) όπως 
τροποποιήθηκαν και συμπληρώθηκαν με το υπ’ αριθμ. 
1018/71 Ν. Δ/γμα (ΦΕΚ 220Α') και με την παρ. 3 του άρ¬ 
θρου 34 του Ν. 1577/85 (ΦΕΚ 21ΟΑ). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 
70Α') και ειδικότερα το άρθρο 1 παρ. 1 εδάφιο (α) 

4. Την υπ’ αριθμ. 37 (της 1ης συνεδρίασης στις 

13.1.92) απόφαση του Δημοτικού Συμβουλίου του Δήμου 
της Αθήνας. 

5. Την υπ’ αριθμ. 22 (της 6ης συνεδρίασης στις 

12.2.93) γνωμοδότηση του Συμβουλίου Χωροταξίας Οικι¬ 
σμού και Περιβάλλοντος Νομαρχίας Αθηνών, αποφασί¬ 
ζουμε: 

1) Την τροποποίηση του εγκεκριμένου ρυμοτομικού 
σχεδίου του Δήμου Αθηναίων στις «Τρεις Γέφυρες» (πε¬ 
ριοχή 92) με κατάργηση της πρασιάς του Ο.Τ. 205 επί της 
οδού Βερίτη (πρώην Σταθάτου) και την μετατροπή του 
Χώρου της πρασιάς σε οικοδομήσιμο, όπως φαίνεται στο 
τοπογραφικό διάγραμμα σε κλίμακα 1:500 που συνοδεύει 
την απόφαση και δημοσιεύεται μαζί της. 

2) Η ισχύς της απόφασης αρχίζει από την ημερομηνία 
δημοσίευσής της στην Εφημερίδα της Κυβέρνησης. 

3) Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Ο.Τ.Α. 
του Δήμου Αθηναίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 1993 
Ο Νομάρχης 

ΓΙΑΝΝΗΣ ΑΓΓΕΛΙΔΑΚΗΣ 


ΝΙΚΟΣ ΤΑΓΑΡΗΣ 





ΖΗΛΙΑΡΑ 4Η 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 321/92 (5) 

Εφαρμογή των διαγραμμάτων κάλυψης και ΟΤ 174-159- 

158-175-189-183-188-182-171 -155-154-172-138- 

153-179-137. 

Ο ΝΟΜΑΡΧΗΣ ΠΕΙΡΑΙΑ 

Το Δημοτικά Συμβούλιο Νίκαιας: 

Έχοντας υπόψη: 

1. Τις διατάξεις του Ν.Δ. 17.7./18.8.1923 «περί σχε¬ 
δίων πόλεων, κωμών και συνοικισμών του Κράτους και οι¬ 
κοδομών αυτών». 

2. Τον Ν. 880/79 «περί καθορισμού ανωτάτου ορίου συ- 
ντελεστού δομήσεως, εισαγωγής του θεσμού μεταφοράς 
συντελεστού δομήσεως και ετέρων τινων διαρρυθμίσεων 
της πολεοδομικής Νομοθεσίας (ΦΕΚ 58/22.3.79). 

3. Το από 23.4.29 Π.Δ. (ΦΕΚ 155/Α/22.4.29) «περί 
Γ.Ο.Κ.». 

4. Την εγκ. Ε. 123/15/1/4.1.61 του Υ.Δ.Ε. «περί υπο- 
βλητέων στοιχείων προτάσεων έγκρισης ή τροποποίησης 
πολεοδομικών σχεδίων». 

5. Την εγκ. Ε. 17468/2583/30/77 του Υ.Δ.Ε. «περί 
προτάσεων τροποποίησης ρυμοτομικών σχεδίων κλπ» 

6. Την εγκ. Ε. 4546/551/8/75 του ΥΔΕ «περί προτά¬ 
σεων τροποποίησης ρυμοτομικών σχεδίων κλπ 

7. Την εγκ. Γ.30237/4966/Ε48/8.10.79 Δ/νση Γ3 του 
ΥΔΕ «περί προτάσεων τροποποίησης ρυμοτομικών σχε¬ 
δίων». 

8. Την εγκ. 32282/1209/43/80 «περί υποβλητέων 
στοιχείων και προτάσεων για έγκριση ή τροποποίηση πο¬ 
λεοδομικών σχεδίων». 

9. Το με αρ. 314648/16.6.82 έγγραφό μας «περί υπο¬ 
βλητέων στοιχείων και προτάσεων για έγκριση ή τροπο¬ 
ποίηση πολεοδομικών σχεδίων». 

10. Το με αρ. 183/9.5.86 Π.Δ. (ΦΕΚ 70/Α/5.6.86) 
«περί μεταβίβασης αρμοδιοτήτων στους Νομάρχες έγκρι¬ 
σης τροποποίησης ρυμοτομικών σχεδίων και επιβολής 
προκηπίων». 

11. Την εγκ. 117/48407/1834/20.6.86 του ΥΠΕΧΩΔΕ 


«περί αρμοδιοτήτων Νομαρχών». 

12. Την με αρ. 75724/1151 /83 (ΦΕΚ 767/Β/83 κοινή 
απόφαση Υπουργών Προεδρίας και ΧΟΠ περί Ν.Σ.ΧΟΠ. 

13. Το από 5.10.89 Δ/γμα «Μεταβίβαση αρμοδιοτήτων 
τροποποιήσεων εγκεκριμένου σχεδίου πόλεως και πολεο¬ 
δομικών εφαρμογών στο Δήμο Νίκαιας Αττικής» (ΦΕΚ 
645/Δ/9.10.89). 

14. Τη με αρ. 321/92 απόφαση του Δημοτικού Συμβου¬ 
λίου Νίκαιας . * 

15. Την από 11.2.93 γνωμοδότηση του Νομαρχιακή 
Συμβουλίου ΧΟΠ Πειραιά. 

Και μετά από σχετική συζήτηση, αποφασίζουμε ομό¬ 
φωνα: 

Άρθρο 1 

1. Εγκρίνει την εφαρμογή των διαγραμμάτων κάλυψης 
στα ΟΤ 174-159-158-175-189-183-188-182-171-155- 
154-172-138-153-179-137 που είχαν εξαιρεθεί από τις 
ρυθμίσεις που όριζε η 141/90 απόφασή του Δημοτικού 
Συμβουλίου Νίκαιας 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Νι- 
καίας. 

Για την ενημέρωση των ενδιαφερομένων δημοτών το 
τοπογραφίκό διάγραμμα θα αναρτηθεί επί 15 ημέρες στο 
γραφείο Πολεοδομίας του Δήμου Νίκαιας. 

Άρθρο 3 

Η ισχύς της απόφασης αρχίζει από την δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νίκαια, 17 Φεβρουάριου 1993 

Η Δήμαρχος 
Β. ΝΙΚΟΛΑΪΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


